Safet Butka (nevének ejtése ; Butka, Oszmán Birodalom, 1901/1904 – Melçan, 1943. szeptember 19.) albán politikus, tanár, második világháborús gerillaparancsnok. 1928-tól tanári és iskolaigazgatói feladatokat vállalt hazája különböző városaiban, majd Albánia 1939. áprilisi olasz megszállása után antifasiszta tüntetéseket szervezett. Az olasz hatóságok 1942-ig internálták, azt követően a Nemzeti Front vezetőségi tagja, korçai szervezetének irányítója, a Nemzeti Front egyik leghatékonyabb katonai vezetője, gerillaparancsnoka volt. A kommunista Nemzeti Felszabadítási Mozgalom partizánjaival szembeni összecsapásban vesztette életét.